da fr da da en en nl da en da en tr da en en en nb en da da da en en en en en da de en da da en da it da en tr da nl en en pt en en fr en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en da da da ro en en da da da sv da da da da da da da da da da da da da da da da nl nl de da da da da da da da en en da da da da da da da da da da da da da da da da da da en da de da da da da en da hbs_lat de da da da da da da da da da da da da da da als da nl da da da da da da da en da en da da da da da sv en da da da da da da da da da da da el sv da nb de da fr da da da da da da da da da da da id zh da nds da da en en de ms de da da en de fr de da it da sl da de da tr es pt en ar id en da da da da en en
at batikfarve | At skabe er at leve
Inspiration eller en lille historie.
At skabe – om mig selv
Arkiv Vælg måned oktober 2022  (1) september 2022  (4) august 2022  (3) juli 2022  (3) juni 2022  (2) maj 2022  (1) april 2022  (2) marts 2022  (1) februar 2022  (3) januar 2022  (4) december 2021  (3) november 2021  (1) oktober 2021  (2) september 2021  (2) august 2021  (1) juli 2021  (5) juni 2021  (1) maj 2021  (1) april 2021  (2) marts 2021  (2) februar 2021  (1) januar 2021  (5) december 2020  (3) november 2020  (2) september 2020  (2) juli 2020  (3) juni 2020  (1) maj 2020  (1) april 2020  (3) marts 2020  (1) februar 2020  (2) januar 2020  (3) december 2019  (4) november 2019  (7) oktober 2019  (4) september 2019  (1) august 2019  (2) juli 2019  (9) juni 2019  (2) maj 2019  (4) marts 2019  (1) februar 2019  (2) januar 2019  (3) december 2018  (5) november 2018  (1) oktober 2018  (3) september 2018  (3) august 2018  (3) juli 2018  (1) juni 2018  (4) maj 2018  (1) april 2018  (2) februar 2018  (4) januar 2018  (4) december 2017  (2) november 2017  (4) oktober 2017  (3) september 2017  (2) august 2017  (2) juli 2017  (4) juni 2017  (2) maj 2017  (1) april 2017  (2) marts 2017  (3) februar 2017  (3) januar 2017  (1) december 2016  (1) november 2016  (3) oktober 2016  (3) september 2016  (1) august 2016  (2) juli 2016  (4) juni 2016  (3) maj 2016  (1) april 2016  (3) marts 2016  (4) februar 2016  (3) december 2015  (4) november 2015  (5) oktober 2015  (2) august 2015  (2) juli 2015  (4) juni 2015  (1) maj 2015  (2) april 2015  (4) marts 2015  (1) februar 2015  (1) januar 2015  (3) december 2014  (4) november 2014  (3) oktober 2014  (6) september 2014  (2) august 2014  (2) juli 2014  (3) juni 2014  (1) maj 2014  (2) april 2014  (1) marts 2014  (3) februar 2014  (7) januar 2014  (2) december 2013  (2) november 2013  (2) oktober 2013  (2) september 2013  (1) august 2013  (2) juli 2013  (5) juni 2013  (3) maj 2013  (4) april 2013  (5) marts 2013  (11) februar 2013  (1) januar 2013  (3) december 2012  (4) november 2012  (2) oktober 2012  (3) september 2012  (3) august 2012  (2) juli 2012  (4) juni 2012  (5) maj 2012  (6) april 2012  (4) marts 2012  (4) februar 2012  (3) januar 2012  (4) december 2011  (6) november 2011  (4) oktober 2011  (4) september 2011  (4) august 2011  (3) juli 2011  (4) juni 2011  (2) maj 2011  (3) april 2011  (4) marts 2011  (5) februar 2011  (8) januar 2011  (2) december 2010  (7) november 2010  (5) oktober 2010  (4) september 2010  (4) august 2010  (3) juli 2010  (4) juni 2010  (3) maj 2010  (3) april 2010  (7) marts 2010  (4) februar 2010  (6) januar 2010  (3) december 2009  (5) november 2009  (3) oktober 2009  (3) september 2009  (6) august 2009  (5) juli 2009  (9) juni 2009  (3) maj 2009  (4) april 2009  (4) marts 2009  (6)
Abonner på blog via Email
Indtast din e-mail-adresse for at blive tilmeldt og modtage besked om nye indlæg på dette websted via e-mail.
Slut dig til 23 øvrige tilmeldte
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
At skabe er at leve
Et indblik i mine elevers og egne tekstile arbejder.
Batikstof og isyning af lynlås
For at inspirere har jeg syet tre eksempler.
Det batikfarvede stof kan være hele overfladen eller det kan være en del. Mit batikstof er dette tørklæde, som jeg på et tidspunkt maskinbroderede på. Jeg brugte det aldrig. Nok mest fordi det blev for stift af broderierne og det var lidt for kort. Det er ganske vist ikke det mest egnede stof til etuier, da det er tyndt. Det får være.
Første eksempel har batikstof på forsiden og et andet stof på bagsiden. Det er foret med et stykke quiltet stof.
Funktionen er et penalhus. Den måler 32,5 cm x 14 cm. Indholdet er en 30 cm lineal og en tegnetrekant med vinkelmåler. På dette link lidt om hvordan størrelsen af penalhuset er fundet.
For at få lynlåsen til at ligge rigtigt, når etuiet er vendt, skal lynlåsbåndets sømmerum vende ned ved sammensyningen af for- og bagside..
Næste eksempel er det lille etui. Det er syet til at rumme en pakke papirlommetørklæder. Så kan pakken måske lettere findes på bunden af en taske. Her er der batikstof på begge sider af etuiet. Foret er et stykke mellemkraftigt bomuldsstof. Etuiet har fået en bund ved at lægge bund- og sidesøm over hinanden og sy på tværs i den bredde bunden skal have.
Etuiet måler 15 cm x 10 cm.
Sidste eksempel er en taske med skulderrem. Stoffet, den er syet af, er kraftig bomuld. Det havde en misfarvet stribe hen over stoffet. Det blev afgørende for placeringen af batikstoffet. Dette er syet ret mod ret.
Og siden vendt på plads.
Bagstykket af tasken har en stilsvarende strimmel af batikstof. Lidt smallere og sat i samme side af tasken.
Der er syet bund i tasken. Bredde 6 cm. Tasken er ikke foret.
Til eleverne er udarbejdet en lille syvejledning:
Til dette forløb med 6. kl. lægges er ikke vægt på taskens inderside. Det vil sige, at sømmerum indvendigt er synlige. Mulige løsninger er at fore tasken, så sømmerum blev skjult. Den udfordring gemmer jeg til valgfagsniveau eller en differentieringsmulighed. En anden mulighed er at dække sømmerum med skråbånd.
Tunika – ny farve
Categories: at batikfarve, at genbruge/redesigne, Diverse Kommentarer lukket til Tunika – ny farve
En tunika, som var rigtig behagelig at bruge, havde fået er par pletter, der bare ikke ville gå af uanset hvilken behandling de blev udsat for. Derfor er den nu omfarvet til en marineblå. At sømmene og broderiet på forstykket fortsatte ville vedblive at være hvide, var jeg forberedet på, da den sandsynligvis var syet med polyestertråd. Derfor syede jeg ærme-sidesømmene igen med mørk blå sytråd en anelse indenfor den oprindelige søm. På den måde vil der ikke lyse hvid sytråd i disse sømme når tunikaen er i brug.
Det anvendte farvestof kan kun bruges til bomuld og hør. Farvestoffet er ES Batik
Farven måtte godt have været lidt mørkere. I det mindste kan pletterne ikke ses mere og det var hovedformålet med det.
De mange ringe – en taske i batik og broderi
Categories: at batikfarve, at brodere, at sy Comments: 2
Denne taske er lavet i forbindelse med denne sæsons tema i Tekstilværkstedet, det kommunale ungdomsskoletilbud for elever i 4.-6. kl. Eleverne har fået et stort stykke bomuldstwill, som de har beviklet og farvet. Jeg har været lidt foran for at gøre det lettere for eleverne at forstå batikprocessen. Da vi lægger op til eleverne kan bruge det farvede stofstykke til en taske, har jeg også valgt at sy taske af mit stykke twill. Taskemodellen er fra Bettina Andersens bog: “Tasker i sting og stof”.
Som vanligt med batik fra min side er der batikfarvet to gange.
Det er første gang jeg i den grad har dyrket runde former i batikken. Først en masse viklinger.
og så farvet i citrongul.
Derefter nye viklinger ud fra samme princip; en masse runde figurer. Der er ikke søgt at vikle de samme steder som første gang.
Anden farvning med rød.
Egentlig havde jeg forventet, at de hvide cirkler fra første farvning, som ikke var dækket med viklinger, ville blive mørkere røde i anden farvning. Det var ikke tilfældet. Der er stort set ikke spor af cirklerne fra første farvning. Kun de steder, hvor viklingerne har ramt samme sted to gange.
For at vise eleverne, at man sagtens kan arbejde videre med det batikfarvede stykke stof, har jeg valgt at brodere og dekorere med perler og pailletter og andre runde dimser (de grå plader med huller. De stammer vist fra noget elektronik, der er blevet skilt ad). Broderiet er udført på broderimaskinen, hvor jeg først har komponeret de forskellige cirkelmotiver på pc i det tilhørende broderiprogram. Man kunne i stedet tegne sylinjer og så bruge symaskinens pyntesømme.
Da batikdekorationen og den efterfølgende broderidekoration er meget “cirklet”, skulle taskens form være mere i retning af noget firkantet for at give modvægt til alle ringene.
Mønstret til tasken er som nævnt fra “Tasker i sting og stof“. Modellen er at finde på side 38-39. Jeg har valgt samme størrelse og næsten samme fremgangsmåde som beskrevet i bogen. Foret skulle sys i til sidst i hånden og så var der noget med hankens montering jeg også har gjort anderledes. Her beskrives ændringerne.
Lynlåsstykkerne, de to stykker stof på hver side af lynlåsen, er klippet dobbelt, foldet på langs vrang mod vrang og lynlåsen er syet under.
Taskestykket og foeret er syet sammen hver for sig, med en åbning i bunden af foerstykket. Foertaskestykkerne består kun af taskens sider. Ikke stykkerne på hver side af lynlåsen. Begge taskedele er vendt ret mod ret, foeret inderst.
Inden hullet i bunden af foeret lukkes til, er bundens trekantstykker syet sammen. På billedet anes det røde foerstykke lige bag det batikfarvede.
Hanken er først syet dobbelt og vendt. Derefter er den syet på taskens sidestykke. Ret mod siden af tasken.
Derefter er hanken vendt/presset opad. Endestykkerne, som sidder i forlængelse af lynlåsstykkerne, er klippet ned til 3 cm.
Og de er bukket rundt om det resterende sømmerum og syet på tværs.
Inden taskens foer blev syet sammen, har jeg syet en lomme i foeret samt sat en karabinhage fast i sidesømmen indvendigt. De sidste er til at hægte nøgler på, så de ikke gemmer sig på bunden af tasken.
Categories: at batikfarve Kommentarer lukket til Tørklæde
Endnu et batiktørklæde. Også farvet på bomuldsvoile. Denne gang er der farvet marinebå først og derefter citrongul. Første foldnig var en harmonikafoldning på langs og ombundet fem steder. Det giver hvide længdestriber.
Blå og gul bør give grøn. Tørklædet er dog stadig ret blåt. Det skyldes muligvis, at den blå er meget mørk i forhold til den citrongule. Måske er det bare bedst at starte med den lysteste farve.
Anden vikling var tilfældige viklinger på tværs at tørklædet. Der skulle have været nogle flere. Det havde givet mere spil i farverne. Her et nærmere kig på farverne. De hvide pletter opstår når begge viklinger rammer samme sted på stoffet.
Categories: at batikfarve, at sy, tasker Kommentarer lukket til Batiktaske
En taske syet af et stykke batikfarvet stof. Som vanligt er stoffet farvet ad to omgange.
Første foldning var harmonikafoldning på langs med viklinger jævnt fordelt.
Efter farvningen blev det til gult stof med langsgående hvide striber.
Anden farvning: Først blev stoffet foldet på langs. Højre side på billedet herunder. Dernæst foldet i ny harmonikafoldning, diagonalt og beviklet i punkter hen af det foldede stykke.
Anden farvning var i en olivengrøn. Resultatet glemte jeg at fotografere. Jeg opnåede den diagonalvirkning på stoffet jeg ønskede. Se evt. billedet af tasken øverst.
Så kom processen med selve tasken. Stoffet målte 90cm x 160 cm., så det var udgangspunktet for taskens størrelse.
Formen på tasken er vurderet via en model i avispapir.
Jeg ville gerne arbejde med en let måde at sy foer i. Jeg valgte at klippe ydertasken med 1 cm sømmerum i bund samt lodrette sammensyningssømme. Overkanten og videre op i hanken blev klippet med to cm. sømmerum. På foeret blev overkanten klippet uden sømmerum. De to hankender bundet sammen med en knude.
Samtidig skulle der gerne være hold på foeret.  Løsningen blev, at sy foertasken og ydertasken hver for sig og så sætte de to bundstykker mod hinanden, vrang mod vrang, og zig-zagge dem sammen hele vejen rundt. (Noget af foeret er hvidt stof, da det batikfarvede ikke helt slog til.)
Derefter er ydertasken trukket op om foertasken.
Sømmerummet på ydertaskens overkant blev bukket om. Først 1 cm, så 1 cm
Dernæst er foeret lagt på og yderstykkets ombuk lagt på plads ud over. Forhåbentlig giver billedet bedre indtryk af hvordan det er gjort.
Tasken er lukket med en isyet magnetlås. For at skjule isyningen på ydersiden af tasken, er der syet en knap ovenpå. Den er således rent pynt.
Categories: at batikfarve Kommentarer lukket til Tørklæde
Også dette tørklæde er bomuldsvoile.
Vilkingen er uden system. Jeg lod tørklædet falde tilfældigt på bordet og bandt så nogle steder på må og få.
Dette tørklæde er kun farvet en gang.
Categories: at batikfarve, at sy, Elevarbejder, tasker Kommentarer lukket til Tekstilværkstedet 2010-2011
Atter er sæsonafslutningen markeret med en flot fernisering på Bramming Bibliotek.
I år har der været undervist i filt, sy i traktorslange samt batik. Det er dog kun batikemnet jeg kan tage æren af. Batikemnet startede med at eleverne skulle farve et prøvestykke to gange med ny vikling hver gang. Dette prøvestykke skulle der arbejdes videre på. Det blev til tasker, forklæder, puder, bogomslag og en enkelt bamse. Derefter kunne eleverne vælge mellem at farve et tørklæde eller en T-shirt.
De øvrige arbejder fortjener også at blive vist frem.
Tekstilværkstedet er et fritidstilbud til elever i 4. – 6. kl.
Tags: batik, taske, tørklæde
Categories: at batikfarve, at brodere, broderimaskine Kommentarer lukket til Bogomslag
Dette bogomslag er blevet til i forbindelse med Tekstilværkstedet, som jeg har skrevet om før her på bloggen.
Emnet for denne periode er batik. For at give eleverne en fornemmelse af hvad der sker når farver blandes, skulle de alle starte med at farve et prøvestykke i to farvebade. Stoffet er ubleget lagenlærred.
Jeg lavede ovenstående eksempel og broderede derefter cirkler på.
Der er brugt cirkeltilbehøret til symaskinen og der er håndbroderet cirkler. I nogle tilfælde kun cirkeludsnit. Der blev broderet på prøvestykket for at give eleverne ideer til hvad de selv kan gøre med deres prøvestykke.
Erfaringen med cirkeltilbehøret til symaskinen lærte mig, at det ikke var nok at afstive med rivevlies,og selvom der blev strøges vliseline H250 under, var der stadig en tendens til, at stoffet trak lidt undevejs og cirklen ikke helt sluttede hvor den var begyndt. (Dette probelm kender alle, der har tegnet cirkler med en lidt løs passer).
Eller … måske skal jeg bare øve mig noget mere. Den er sjov at lege med.
Da nu jeg havde valgt cirkler som dekorationselement, var det oplagt, at det blev til et bogbing til matematikbogen.
Initialerne er broderet på broderimaskinen.
Bogbindet er monteret som beskrevet under dette link.
Categories: at batikfarve, Elevarbejder Kommentarer lukket til T-shirts
En alm. hvid T-shirt viklet og farvet. De mørke T-shirts blev først farvet i rød og dernæst i blå.
Categories: at batikfarve Kommentarer lukket til Tørklæde
Endnu et tørklæde i viklebatik.
Som vist nævnt ved en tidligere lejlighed, går jeg meget ind for at vikle og farve to gange.
Det kan ofte være svært at overbevise elever om, at det giver et godt resultat. De bliver ømme over deres første farvning og synes det resultat er fint nok – altså: Det kan ikke blive bedre.
For at illustrere for dem hvad jeg ville opnå med to viklinger og farvninger, blev dette tørklæde farvet anden gang sammen med en førstegangselevfarvning. De farvede T-shirts.
Det lykkedes at overbevise de fleste, så de viklede og farvede deres T-shirts anden gang den flg. håndarbejdstime.
Resultatet efter første farvning af tørklædet ses herunder. Der blev bundet tilfældigt og nok ikke så stramt som der burde. I hvert fald blev der ikke ret mange hvide felter.
Anden gang blev der igen bundet vilkårligt. Tørklædet blev ligesom tilfældigt “smidt” på bordet og så viklet på kryds og tværs. De synlige steder modtog rød farve. Og de afdækkede beholdt den gule farve.
De få steder på det færdige tørklæde, der er hvide, er de steder, der har været dækket af vikling begge gange. Da der ikke rigtig var nogle hvide steder af betydning efter første farvning, er der heller ikke rent røde steder på det færdige tørklæde.
Tørklædet måler 200 cm x 43 cm.
Categories: at batikfarve Kommentarer lukket til Batik
Endnu en batikfarvet T-shirt.
Ærmerne er foldet ind. Derefter er hele T-shirten rullet sammen fra skulderne og ned til underkanten. Under rulningen er forstykket “rullet”  inderst.
Krydsviklet. Glemte desværre at tage et billede af den viklede T-shirt inden der blev farvet.
Categories: at batikfarve Kommentarer lukket til Batikfarvet T-shirt.
En ganske almindelig hvid T-shirt kom med i farvebadet, da tørklædet blev farvet. Måske tog det overhånd med viklingen? Det blev knap orange som tiltænkt. Måske der senere tilføjes yderligere dekoration. Ideer modtages gerne.
Tags: batik, t-shirt, viklebatik
50 års jubilæumskonference – DH
Den faglige forening Håndværk&Design
09-30-2022 / Gyldenris – plantefarvning
09-30-2022 / Forsythia – plantefarvning
09-16-2022 / Vævebrikker – 3D printede
09-14-2022 / Orange multifarvet ribstrik
© 2022 At skabe er at leve. All Rights Reserved. Entries RSS Comments RSS Log ind